Ce planuri au giganții din Silicon Valley pentru angajați: Google impune munca de acasă, până în iulie 2021, pentru 200.000 de oameni.
Angajații Google vor lucra de acasă până în iulie 2021. Oamenii din echipa Microsoft s-ar putea întoarce la birou în toamna anului curent. Facebook, în schimb, plănuiește să facă din "Work from home" o regulă: în următorii zece ani, aproape jumătate din angajați vor lucra doar de acasă.
Pandemia de coronavirus a schimbat normalitatea în care trăim și ne-a trimis pe mulți dintre noi să lucrăm de acasă.Angajații Google, de exemplu, se vor întoarce la birou în iulie 2021, relatează The Wall Street Journal.Astfel, gigantul este prima corporație americană care prelungește metoda de lucru "Work from home" pentru aproximativ 200.000 de angajați, până anul viitor.Directorul executiv al companiei a luat această decizie săptămâna trecută după lungi dezbateri cu mai mulți oficiali ai grupului."Știu că nu a fost ușor și nu va fi. Sper ca această schimbare să vă ofere flexibilitatea de care aveți nevoie pentru a stabili un echilibru între muncă și viața personală pe parcursul următoarelor 12 luni", le-a scris directorul executiv angajaților.Cum abordează giganții din Silicon Valley metoda "Work from home"Google este singura companie din Silicon Valley care își ține anagajații acasă un an.La Microsoft, oamenii au fost anunțați că se vor întoarce în birourile din New York în toamna anului curent.În cazul angajaților de la Facebook, Zuckerberg plănuiește ca aceștia să lucreze de acasă în următorii 10 ani. O mișcare inedită din partea gigantului, dar mult mai eficientă, spune Zuckerberg.Trecerea de la birou la "Work from home" se va realiza treptat, spune CEO-ul companiei, astfel încât, în 10 ani, aproape jumătate din angajații companiei vor lucra doar de acasă.